**Suplement i Certifikatës për kualifikimin profesional, SHËRBIME XHENERIKE, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl për shërbimet xhenerike në mjetet e transportit.
* Tё kryejё llogaritje tё thjeshta ekonomike qё lidhen me shërbimet xhenerike në mjetet e transportit.
* Të zbatojë standardet e profesionit.
* Të interpretojë dhe plotësojë dokumentacionin teknik dhe financiar për shërbimet xhenerike në mjetet e transportit.
* Të organizoje vendin e punës për kryerjen e shërbimeve xhenerike në mjetet e transportit.
* Të përzgjedhë veglat, pajisjet, instrumentet dhe materialet e duhura për kryerjen e shërbimeve xhenerike në mjetet e transportit.
* Të realizojë procedurat e kontrollit kompjuterik të parregullsive të pjesëve xhenerike në mjetet e transportit, duke përdorur pajisjet e skanimit.
* Të kryejë matje, regjistrime dhe kontrolle në pjesët xhenerike të automjeteve me anën e pajisjeve të ndryshme speciale, si dhe të krahasojë vlerat e tyre me ato të përcaktuara.
* Të realizojë konsultimet me instruksionet e prodhuesit për zbatimin e standardeve të çmontim/montimit, si momentet përdredhës në shtrëngim, këndet e shtrëngimit etj. të përcaktuara për llojet e ndryshme të automjeteve.
* Të realizojë konsultimet me instruksionet e prodhuesit për fluidët/lubrifikuesit që përdoren për tipe dhe modele të caktuara automjetesh.
* Të kryejë proceset e punës për zëvendësimet dhe riparimet e çastit në pjesët xhenerike në automjet.
* Të kryejë kontrollet dhe matjet e nevojshme për shërbimet xhenerike në mjetet e transportit.
* Të përdorë dhe mirëmbajë veglat, pajisjet dhe instrumentet e punës.
* Të diagnostikojë parregullsitë në pjesët xhenerike të mjeteve të transportit.
* Të kryejë mirëmbajë dhe riparojë elementet e transmisionit të fuqisë në mjetet e transportit.
* Të realizojë proceset e punës të çmontim/montimit për përbërësit elektronikë të mekanizmit të transmetimit të fuqisë, si moduli i kontrollit të transmetimit të fuqisë (TCM), paketa e kamios, sensorët e rrotullimeve, etj..
* Të realizojë mirëmbajë dhe riparojë rrotat dhe elementet e sistemit të varjes në mjetet e transportit.
* Të mirëmbajë dhe riparojë elementet e sistemit të drejtimit në mjetet e transportit.
* Të realizojë proceset e punës të çmontim/montimit për përbërësit elektrikë/elektronikë të sistemit të drejtimit si sensorët e këndeve etj.
* Të realizojë mirëmbajë dhe riparojë elementet e sistemit të frenimit në mjetet e transportit.
* Të kryejë proceset e punës për çmontim/montimin të elementëve elektronike/elektrik që aplikohen në sistemin e frenimit;
* Të kryejë proceset e punës për zëvendësimin dhe riparimin e elementëve të llojeve të ndryshme të sistemeve të reja të frenimit.
* Të zbatojë rregullat e mbrojtjes në punë dhe të ruajtjes së mjedisit, në shërbimet xhenerike në mjetet e transportit.
* Të përdorë teknologjinë dixhitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime xhenerike”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim nё ndërmarrje të shërbimeve të mjeteve të ndryshme të transportit, në pika servisi të mjeteve të ndryshme të transportit, të mekanikës bujqësore, të shitjes së pjesëve të ndërrimit, si dhe në veprimtari të tjera që veprojnë në këtë drejtim.

Me përfundimin e kualifikimit profesional “Shërbime xhenerike”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).